  Наталья Тетерина Туннэ, 16-тӥ оштолэзе, Ижкарысь Йӧскалык лыдӟетъюртлэн Йӧскалык но шаертодон литературая центраз Кузебай Гердлэн но Ашальчи Окилэн вордскем дырысенызы 120 ар тырмонлы сӥзем «Шедьты «Гердлэсь сандыксэ» ужрад кутскиз. Та удмурт гожъяськисьёслэн улон но ужан сюрессыя квест амалэн лэсьтэм нырысетӥез ужрад, вераз ивортодэтъя «Удмуртия» агентстволы Йӧскалык лыдӟетъюртысь шаертодонъя ёзэтын ужась Светлана Вордакова. Шудон маршрутэ Кузебай Гердлэн но Ашальчи Окилэн биографиенызы герӟаськем Ижкарысь интыпусъёс пыртэмын. Светлана Вордаковалэн кылъёсызъя, та шудонэ радъясьёс тросгес егитъёсты витё, малы ке шуоно квестэ пыриськисьёслы 2 час ӵоже Ижкар кузя ветлоно луоз, нош юанъёслы валэктонъёс QR-кодъя сётоно. Валамон, мылкыд карем арлыдоосты но шудонэ куто. Та шудонмы радъяськоз Ижкаретӥ, пӧртэм юртъёсын герӟаськемын. Кудӥз ке но герӟаськемын Кузебай Гердлэн ужан интыеныз, кудӥз ке но чик но герӟаськемын ӧвӧл, соин ик шудӥсьёс асьсэос валаны кулэ ни. Юанъёс шуг ке потӥзы, соослы сётӥсько пӧртэм подсказкаос, сыӵе но радлыкез вань Светлана Вордакова, Йӧскалык лыдӟетъюртысь Шаертодонъя ёзэтын ужасьӦнерчи верамъя, Йӧскалык лыдӟетъюрт Пушкинлэн творчествоезъя, Ижкарысь ышем-бырем юртъёсъя сыӵе шудонъёс ортчытъяз ни, нош шаертодонъя ёзэтын ужасьёс понна та нырысетӥ сыӵе уж. Квестэз радъян бордын ӧнерчиос толэзь пала тыршизы: нырысь ик шудонлэн радлыкеныз тодматскизы, собере юанъёс кылдытӥзы. Тани малпано ке, вылтӥз-вылтӥз гинэ кадь со творчествоез эскериське, айсберглэн йылъёсыз гинэ усьтӥсько та квестын, пырак мур-мур уд эскериськы со творчествоез, кылсярысь, лекциен ӵошатыса, мукет ужрадъёсын ӵошатыса. Нош озьы ке но, со юанъёссэ кылдытыны, огез бӧрсьы мукетсэ радъяны туж трос кужым кулэ луиз Светлана Вордакова, Йӧскалык лыдӟетъюртысь Шаертодонъя ёзэтын ужасьКалыклы шудон тунсыко потӥз ке, радъясьёс мукет удмурт гожъясьёслэн творчествозыя но таӵе квест кылдытозы.   Кыӵе пӧрмиз со нырысетӥ табаньмы, шуом, туннэ шудонэ пыриськисьёс вералозы ни Светлана Вордакова, Йӧскалык лыдӟетъюртысь Шаертодонъя ёзэтын ужасьВатсалом, туннэ сяна, «Шедьты «Гердлэсь сандыксэ» шудон 21-тӥ оштолэзе «Библионочь» ужрад улсын ортчоз на. Тегъёс: Ижкар Удмуртия Мерлык КузебайГерд АшальчиОки Йӧскалыклыдӟетъюрт  